**Nico Lehto** (s. 19. kesäkuuta 1990 Oulu) on suomalainen entinen jääkiekkopuolustaja. Hän pelasi urallaan SM-liigajoukkue Oulun Kärpissä yhteensä 43 runkosarjaottelua tehopistein 1+3=4 ja keräten 22 jäähyminuuttia. Hän pelasi suurimman osan urastaan kuitenkin Mestiksessä, jonka mestaruuden Lehto voitti KooKoon riveissä vuonna 2014. Viimeisellä kaudellaan 2017–2018 hän toimi Kokkolan Hermeksen kapteenina, kunnes Lehto lopetti pelaajauransa henkilökohtaisten syiden vuoksi marraskuussa 2017.

Ura
---

### Seuraura

Lehto on Oulun Kärppien kasvatti ja edusti kasvattajaseuraansa kevääseen 2007 saakka, jolloin hän pelasi B-nuorissa. Lehto siirtyi kaudeksi 2007–2008 Rauman Lukon B-nuoriin. Ensimmäiset miesten pelinsä Lehto pelasi kaudella 2008–2009 Suomi-sarjassa. Hän aloitti kautensa Raumalla ja Vermuntilan Tempon riveissä, mutta palasi takaisin Ouluun ja pelasi loppukauden Kiekko-Laserissa. 

Lehto palasi Kärppiin kaudeksi 2009–2010 ja pelasi kautensa A-nuorissa. Hän voitti pelipaikastaan huolimatta koko A-nuorten SM-liigan syöttöpörssin 37 syötöllään. Sarjan pistepörssissä Lehto sijoittui kahdeksanneksi Lukon Charles Bertrandin kanssa. Kauden päätteeksi hän voitti A-nuorten SM-kultaa sekä valittiin tähdistökentälliseen. Lehto pelasi kauden aikana myös kuusi Mestis-ottelua alle 20-vuotiaiden maajoukkueessa, muttei hän päässyt lopulliseen kisajoukkueeseen.

Lehto teki maaliskuussa 2010 kolmivuotisen sopimuksen Kärppien SM-liigajoukkueen. Hän pelasi kaudella 2010–2011 15 runkosarjaottelua SM-liigassa ilman tehopisteitä. Lehto pelasi suurimman osan kaudestaan Mestis-joukkue Kiekko-Laserissa ja vahvisti myös Kärppien A-nuoria viiden ottelun verran. Hän pelasi 15 SM-liigaottelua myös kaudella 2011–2012. Lehto teki liigauransa ensimmäisen ja ainoan maalinsa 21. lokakuuta 2011 vieraissa Kalevan Palloa vastaan. Hän pelasi ison osan kaudestaan myös Mestiksessä kesken kauden konkurssiin ajautuneen Kiekko-Laserin sekä Kajaanin Hokin riveissä.

Syyskauden 2012–2013 Lehto pelasi suurimmaksi osaksi lainalla Mestiksessä. Hän pelasi alkukaudella Kajaanin Hokissa ja siirtyi marraskuussa 2012 joulutaukoon asti ulottuneella lainasopimuksella KooKoohon. SM-liigassa Lehto pelasi kauden aikana 13 runkosarjaottelua tehden kolme syöttöpistettä. Kaudeksi 2013–2014 hän siirtyi vuoden mittaisella sopimuksella KooKoohon. Lehto joutui pitkäksi aikaa sivuun jo seitsemän ottelun jälkeen olkapäävamman takia, joka tuli Kiekko-Vantaan Micke Åstenin taklauksesta. Hän palasi kaukaloihin runkosarjan lopulla, mutta Lehdon pudotuspelit päättyivät kuitenkin neljän ottelun pelikieltoon, jonka hän sai 12. huhtikuuta 2014 pelatusta kolmannesta finaaliottelusta Mikkelin Jukureita vastaan taklattuaan Jesse Rohtlaa päähän. Rohtla loukkaantui tilanteessa, eikä pystynyt jatkamaan ottelua. Lehto voitti kauden päätteeksi Mestiksen-mestaruuden.

Kaudeksi 2014–2015 Lehto siirtyi vuoden mittaisella sopimuksella TuToon. Marraskuussa 2014 hänen sopimuksensa kuitenkin purettiin, kun Lehto oli tehnyt 14 runkosarjaottelussa kaksi syöttöpistettä. Seuraavana päivänä hän siirtyi ottelukohtaisella sopimuksella Suomi-sarjajoukkue Kokkolan Hermekseen. Joulukuussa Lehto palasi Mestikseen ja siirtyi Lempäälän Kisan paitaan.

Lehto palasi kaudeksi 2015–2016 vuoden mittaisella sopimuksella Mestikseen nousseeseen Kokkolan Hermekseen. Hänet nimettiin joukkueen varakapteeniksi. Hän jakoi kevään 2016 pudotuspeleissä Hermeksen sisäisen tehotilaston voiton Ossi Ikosen kanssa lukemalla +5. Kaudella 2016–2017 Lehto oli neljällä osumallaan joukkueen eniten maaleja tehnyt puolustaja Miika Franssilan kanssa. Tammikuussa 2017 hän joutui loukkaantumisen vuoksi sivuun runkosarjan loppupuolelle asti.

Kaudeksi 2017–2018 Lehto nimettiin Hermeksen kapteeniksi. Marraskuussa 2017 hän päätti kuitenkin lopettaa pelaajauransa henkilökohtaisten syiden vuoksi.

### Maajoukkueura

Lehto pelasi kolme nuorten maaottelua.

Muuta
-----

Lehto on toisen polven SM-liigapuolustaja, sillä hänen isänsä Tapani pelasi Oulun Kärpissä 1980-luvulla.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | VT-HT | Suomi-sarja | 14 | 0 | 3 | 3 | 6 | – | – | – | – | – |
|  | Kiekko-Laser | Suomi-sarja | 13 | 2 | 4 | 6 | 8 | – | – | – | – | – |
| 2009–2010 | Suomi U20 | Mestis | 6 | 0 | 1 | 1 | 4 | – | – | – | – | – |
|  | Kärpät | A-SM | 41 | 9 | 37 | 46 | 40 | 12 | 0 | 5 | 5 | 8 | Ykköstähdistö |
| 2010–2011 | Kiekko-Laser | Mestis | 23 | 0 | 3 | 3 | 30 | – | – | – | – | – |
|  | Kärpät | A-SM | 5 | 1 | 2 | 3 | 4 | – | – | – | – | – |
|  | Kärpät | SM-liiga | 15 | 0 | 0 | 0 | 6 | – | – | – | – | – |
| 2011–2012 | Kiekko-Laser | Mestis | 8 | 0 | 2 | 2 | 4 | – | – | – | – | – |
|  | Hokki | Mestis | 3 | 0 | 1 | 1 | 0 | – | – | – | – | – |
|  | Kärpät | SM-liiga | 15 | 1 | 0 | 1 | 8 | – | – | – | – | – |
| 2012–2013 | Hokki | Mestis | 8 | 0 | 4 | 4 | 16 | – | – | – | – | – |
|  | KooKoo | Mestis | 12 | 0 | 1 | 1 | 10 | – | – | – | – | – |
|  | Kärpät | SM-liiga | 13 | 0 | 3 | 3 | 8 | – | – | – | – | – |
| 2013–2014 | KooKoo | Mestis | 11 | 0 | 1 | 1 | 4 | 5 | 0 | 0 | 0 | 29 |
| 2014–2015 | TuTo | Mestis | 14 | 0 | 2 | 2 | 8 | – | – | – | – | – |
|  | Hermes | Suomi-sarja | 5 | 1 | 5 | 6 | 2 | – | – | – | – | – |
|  | LeKi | Mestis | 24 | 1 | 6 | 7 | 14 | 5 | 1 | 1 | 2 | 6 |
| 2015–2016 | Hermes | Mestis | 47 | 2 | 16 | 18 | 40 | 7 | 0 | 4 | 4 | 2 |
| 2016–2017 | Hermes | Mestis | 39 | 4 | 6 | 10 | 16 | 5 | 0 | 0 | 0 | 0 |
| 2017–2018 | Hermes | Mestis | 13 | 1 | 2 | 3 | 6 | – | – | – | – | – |
| 2 kautta | yhteensä | SM-liiga | 43 | 1 | 3 | 4 | 22 | – | – | – | – | – |
| 9 kautta | yhteensä | Mestis | 203 | 8 | 43 | 51 | 148 | 22 | 1 | 5 | 6 | 37 |

Lähteet
-------

* Nico Lehto The Internet Hockey Databasessa (englanniksi)
* Nico Lehto *Elite Prospects*. Everysport Media Group AB.  (englanniksi)

### Viitteet

1. 1 2  Nico Lehto – Oulun Kärpät[vanhentunut linkki]
2. 1 2 3 4 5 6  Nico Lehto *Elite Prospects*. Everysport Media Group AB.  (englanniksi)
3. ↑  Kärppäjunioreille kolmivuotiset sopimukset *Jatkoaika.com*.  8.3.2010. Jatkoaika r.y. Viitattu 10.5.2010.
4. ↑  Tilastot – Liiga *liiga.fi*.  21.10.2011. Jääkiekon SM-liiga Oy. Viitattu 4.3.2012.
5. ↑  Lehto lainalle Hokkiin *Jatkoaika.com*.  16.1.2012. Jatkoaika r.y. Viitattu 3.4.2012.
6. ↑  KooKoon lainoille jatkoa – Nico Lehto uutena vahvuuteen *Jatkoaika.com*.  12.11.2012. Jatkoaika r.y. Viitattu 18.3.2013.
7. ↑  KooKoo julkaisi runkonsa kerralla *Jatkoaika.com*.  18.4.2013. Jatkoaika r.y. Viitattu 7.7.2013.
8. ↑  KooKoon puolustajan runkosarja loppui ennen aikojaan *Jatkoaika.com*.  27.11.2013. Jatkoaika r.y. Viitattu 8.6.2014.
9. ↑  KooKoon Lehto pelikieltoon *Jatkoaika.com*.  13.4.2014. Jatkoaika r.y. Viitattu 8.6.2014.
10. ↑  TUTO täydensi puolustustaan *Jatkoaika.com*.  19.6.2014. Jatkoaika r.y. Viitattu 18.7.2014.
11. ↑  TUTOn pelaajistossa muutoksia – Jalo uutena sisään *Jatkoaika.com*.  24.11.2014. Jatkoaika r.y. Viitattu 24.11.2014.
12. ↑  Lehdon matka jatkuu Kokkolaan *Jatkoaika.com*.  25.11.2014. Jatkoaika r.y. Viitattu 25.11.2014.
13. ↑  Nico Lehto palaa Mestikseen Lempäälässä *Jatkoaika.com*.  15.12.2014. Jatkoaika r.y. Viitattu 16.12.2014.
14. ↑  Hermekselle yhteistyösopimus ja kokemusta kokoonpanoon *Jatkoaika.com*.  2.6.2015. Jatkoaika r.y. Viitattu 2.6.2015.
15. ↑  Hermes valinnut kapteeniston  14.8.2015. Edustus Hermes ry.. Viitattu 23.8.2015.
16. ↑  Hermeksen Lehto sairastuvalle – Sportista apuja puolustukseen *Jatkoaika.com*.  31.1.2017. Jatkoaika r.y. Viitattu 25.3.2017.
17. ↑  NICO LEHTO JOUKKUEEN KAPTEENIKSI! *kokkolanhermes.fi*.  29.8.2017. Edustus Hermes ry. Viitattu 7.9.2017.
18. ↑  NICO LEHTO LOPETTAA PELAAJAURANSA *kokkolanhermes.fi*.  29.11.2017. Edustus Hermes ry. Viitattu 29.11.2017.
19. ↑  Kiekko-Laserin Mestis-kauden tilastot hylätty joukkueen konkurssin takia.